A kedvezményezett neve :

**Zalaszentgrót Város Önkormányzata**

Konzorciumi partnerek: **Dötk, Pakod, Zalabér és Zalaszentlászló Községek Önkormányzatai**

A projekt címe:

**„MINEK – Megújuló, Informálódó, Együttműködő Közösségek - Zalaszentgróton és vidéken”**

A szerződött támogatás összege: **54.965.670,- Ft**

A támogatás mértéke (%-ban): **100%**

A projekt tervezett befejezési dátuma: **2023.06.20.**

A projekt azonosító száma: **TOP-5.3.1-16-ZA1-2017-00015**

Az együttműködő 5 településen – Zalaszentgróton, Zalaszentlászlón, Zalabérben, Pakodon és Dötkön - 9.000 fő él. A helyi társadalom tagjai nem csupán szemlélői, passzív befogadói a szakemberek és intézmények által szervezett programoknak. A projekt eredményeként minél többen érdeklődnek a helyi ügyek iránt, azokról véleményt formálnak, részt vesznek helyi folyamatokban, és aktívan alakítják azokat. A kis települések közösségeit dinamizáló és aktivizáló fejlesztési folyamatot közös szakmai tervezés és segítségnyújtás teszi lehetővé. Külső közösségfejlesztő szakértők és helyi szakmai megvalósítók, közösségi fejlesztők biztosítják a hozzáértést és hozzáférést mindenkinek a folyamathoz. Az egyes településeken a szakmai tartalom eltérhet, a települések közötti hangsúlyok eltolása segíti azt, hogy mind az 5 település közössége a számára leginkább fontos tartalommal valósíthassa meg a projektet, amelyet eszközbeszerzések is támogatnak.

A projekt egészének szakmai tartalmát a megalapozó, előkészítő időszak során elvégzett közösségi felmérés eredményei alapján elkészülő közösségi cselekvési terv és eseménynaptár véglegesíti. A közösségfejlesztési folyamatokat támogató fejlesztés során megvalósul a települések közösségi tevékenységeinek történeti feltárása és elérhetővé tétele, a lakosság közösségi együttműködését dinamizáló és fenntartó közösségi tevékenységek a rendezvénynaptárban tervezett időszakokban közösségi akciók, tevékenységek, események, programok és folyamatok valósulnak meg. Létrejön két helyi nyilvánossági fórum. (Elkészül egy új a térség társadalmát szolgáló, közösségi újságírási alapokra épülő online felület: [https://www.elozalavolgye.hu](https://www.elozalavolgye.hu/) valamint<https://www.facebook.com/elozalavolgye/>). Megalakulnak és működnek részvételi fórumok. A projekt teljes időszaka alatt működik mind az 5 településen a helyieket a közösségi fejlesztési folyamatról tájékoztató információs pont. Ezek a fontos közösségi találkozási pontokon, a helyi kulturális terekben (művelődési ház, IKSZT illetve faluház, könyvtár) kerülnek kialakításra.

A projekt szakmai megvalósításáért felelős, helyi szakmai munkatársak a helyi közművelődési intézményekkel együttműködve biztosítják az elérhetőségüket. A megvalósítók és a “mag” képzései is biztosítják a szakmai elvárásoknak való megfelelést.